*Проповедање на Евангелието без културна моќ*

*Тиаго Оливеира Кавако*

Додека Павле држи најмалку шест добри говори во книгата Дела апостолски кои функционираат како модели за добро проповедање, неговиот говор пред филозофите во Атина (Дела 17) обично добива најголемо внимание. Тоа е затоа што ова е одличен пример за културна контекстуализација, вештина која станува се повеќе ценета меѓу евангелските христијани кои не сакаат да бидат видени како фундаменталисти или културно неартикулирани.

*Треба* да му се восхитуваме на проповедањето на Павле до културно софистицираните луѓе во тој пасус, но има многу да се научи од една друга проповед на Павле: неговата одбрана на своите постапки пред кралот Агрипа, римскиот владетел на Јудеја, во Дела 26. Додека неговите други говори даваат важен увид за доближување на евангелието до други култури, говорот на Павле до Агрипа дава пример како треба да изгледа споделување на евангелието кога говорникот има комплициран однос со владејачката политичка моќ. И овој увид сè уште е корисен за многу денешни христијани — особено за оние во Европа.

**Павле дава пример како да се гледа авторитетот во нашата култура кога се споделува евангелието.**

Во Дела 21, Павле пристигнува во Ерусалим само за да биде нападнат од Евреите затоа што го проповедал евангелието. Римските војници го затвораат Павле, делумно за да го заштитат. После тоа, Павле се наоѓа на масовно судење додека сведочи за своите постапки пред еврејскиот Синедрион, потоа е префрлен во Цезареја за да се појави пред гувернерот Феликс и две години подоцна, наследникот на Феликс, Фест, и на крајот Агрипа.

Агрипа ја држел власта над Павле, како што јасно покажува почетната сцена. Тој и неговата сестра Верникиј „дојдоа со голем сјај и влегоа во судницата заедно со војводите и најугледните граѓани “ (Дела 25:23). Неговата позиција вклучуваше моќ да му дозволи на Павле да зборува или да молчи, но неговата позиција и го заштити Павле.

За многу христијани, особено Европејците, овие два аспекта на моќ и заштита се познати и важни за разгледување. За европските христијани е примамливо да се чувствуваат амбивалентно кон оние кои владеат над нас во нашите модерни демократии, без разлика дали тој авторитет е политички, културен или некој друг. Од една страна, нашите модерни демократии нѐ штитат. Но, во други моменти, ја чувствуваме нејзината моќ на помалку позитивни начини.

Павле го проповедал Евангелието со оваа напнатост. Тој не чекал да најде совршено удобна средина пред повторно да проповеда. Тој го проповедал Евангелието во окови. На ист начин, христијаните денес не можат да чекаат совршена доверба во културната моќ и заштитата за да го споделат евангелието со неа. Евангелието треба да се проповеда кога се чувствувате како дома со културата и политиката *и* кога не се чувствувате.

Христијаните го применуваат овој принцип на различни начини. На некои им е непријатно да одат против текот и сметаат дека ги прифаќаат желбите на нивната култура, дури и кога се во конфликт со евангелието. Други цело време проповедаат против културната и политичката моќ, бидејќи се чувствуваат како *отсекогаш* да биле против текот, што може да доведе до нездраво непријателство и горчина.

Ова се две грешки кои многумина од нас ги доживуваат. Првата е грешката на привикнувањето. Втората, грешката на непријателството. За да ги избегнеме, можеме да го следиме примерот на Павле: не давајте приоритет на културната и политичката заштита за да можете да се чувствувате безбедно проповедајќи го Евангелието.

**Сведочењето на Павле ја нагласува слободата на евангелието над слободата на земната власт.**

Во Атина, Павле се трудеше да ја разбере приказната за културата. Во Дела 26, културата ја оценува приказната на Павле.

Првично, Павле се брани со споделување на приказната за неговото преобраќање во христијанството (26:2-18). Тој објаснува дека Евреите се огорчени затоа што тој сведочел за приказната за Христос и ги охрабрувал и не-Евреите да Го следат (26:19-23). Функционира. На крајот, Фест, Агрипа и Верникиј се согласуваат дека Павле не направил ништо што заслужува смрт или затвор. За нив овој судски случај непотребно се искомплицира.

Зошто пресудиле дека Павле е невин? Затоа што го ставил евангелието пред сопственото оправдување. Павле ги оставил настрана своите интереси за да го сподели она во што верувал. Иако неговите судии не биле убедени дека тој е во *право* (26:28), тие сфатиле дека тој е искрен и затоа не заслужува казна. Ќе има моменти кога христијаните ќе мора да се стремат да ги заштитат своите граѓански слободи, но приказната за Исус секогаш мора да има приоритет пред нашата безбедност. Павле не дозволил неговата невиност да му попречи на споделувањето на Христос. Ако се најдемесебеси како бараме политичко оправдување, мораме да го изложиме нашиот случај споделувајќи го она што Исус го направи за нас. Евангелието - а не легалната заштита - е она што нè ослободува.

**Павле дава пример на помирување со резултатите од проповедањето на Евангелието.**

Иако Павле е прогласен за невин, неговата проповед му носи одреден степен на интелектуален презир од судиите. Фест во еден момент го прекинува. „Си полудел ли, Павле!“ извиклал „Многубројните книги те довеле до лудило!“ (26:24).

Павле, сепак, не изгледа обесхрабрен. Всушност, тој одговара на шегата на Агрипа — „Уште малку, па ќе ме убедиш да станам христијанин! (26:28) — со еден од неговите: „Би Му се молел на Бога и за малку и за многу не само ти, но и сите, што ме слушате денес, да станете такви, каков што сум и јас, но без овие окови. “. (Барем *јас* го прочитав како шега.)

Иако сите во салата не беа чудесно преобратени тогаш и таму, Павле ја одржувал својата позиција со надеж и висок дух. На крајот на краиштата, тој добил слобода. Неговите зборови се читаат и денес. И ние треба да запомниме дека иако споделувањето на Евангелието можеби не секогаш изгледа како да дава големи резултати, секогаш може да се добие нешто кога ја раскажуваме приказната за Исус на начинот на кој ни покажува евангелието.

Примерот на Павле нѐ поттикнува да си ги поставиме овие прашања:

* Ако ме тера да се прилагодам на културата околу мене: Дали сум подготвен да признаам дека евангелието, со сета своја вистина и предизвици, секогаш ќе ги прави луѓето да се чувствуваат непријатно?
* Ако ме тера да го споделам евангелието само за да ги соочам и предизвикам луѓето: Дали сум подготвен да им ја покажам на другите огромната милост што ми ја даде Исус?
* Ако ме тера да го споделам евангелието само за да ги бранам моите граѓански привилегии: Дали сум подготвен да го имитирам Павле (и Исус) со тоа што ќе ги отпуштам моите природни права за да ја славам слободата што ни ја дал Бог?
* Ако ме тера да го споделам евангелието за да можам да видам големи резултати: Дали сум подготвен да најдам радост, хумор и Божји благослови во сите околности?

Додека го следиме Христа, ќе има моменти кога ќе се чувствуваме заштитени од оние што се на власт и моменти кога ќе се чувствуваме загрозени од нив. Повикани сме да го проповедаме Евангелието без компромиси и непријателство во двете околности.

Нека Господ ни помогне додека се трудиме да бидеме верни.

*Тиаго Оливеира Кавако има дипломирано комуникациски науки на Новиот универзитет во Лисабон и пастор на црквата Лапа во Лисабон, Португалија. Работел десет години на телевизија, соработува со магазинот „Лер“, а од 2003 година го одржува блогот „Voz do Deserto“. Автор е на книги како Шест проповеди против мрзеливоста и Имајќи вера во градот, во издание на Вида Нова.*